התשובה והספק

**רסיסי לילה אות לו**

ולהיות עיקר התשובה היא עזיבת החטא אלהבא, כמו שכתב הרמב"ם בהלכות תשובה שיעיד עליו הבוחן לבות שלא ישוב לכסלו. ובעוונותינו הכתוב צווח (הושע ו, ד) מה אעשה לך וגו' וחסדכם כענן בוקר וגו', וכל פושעי ישראל מלאים חרטה אבל הוא רק לשעה. וכן קול שופר דראש השנה מעורר לשעה, ואינו דומה לשופר גדול דלעתיד לבוא שעל ידו יתעקר היצר הרע לגמרי עד שיבואו האובדים וגו', כי יהיה התעוררות כל כך קבוע וקיימת ולא חרטת שעה, רק עד שיבואו להר הקודש קדושה דקביע וקיימא. מה שאין כן בכל ראש השנה הוא התעוררות לפי שעה בתשובה שלימה מעין שופר גדול דלעתיד, אבל אינו עדיין כיתד התקועה במקום נאמן.

ולכן תוקעין ומריעין כשיושבין ותוקעין וכו' (ראש השנה טז ריש ע"ב) לערבב השטן ובתוספות בשם הירושלמי דקמייתא בהיל ולא בהיל ובתרייתא אמר השתא ודאי אתי משיחא.[[1]](#footnote-1) ותמוה, וכי אין יודע מצות שופר בראש השנה, וגם תקנת חכמים לתקוע מיושב ומעומד. וגם מה טעם נבהל בשניה יותר, ולעתיד נאמר יתקע משמע רק פעם אחת. אבל הכוונה בהיל ולא בהיל דאינו יודע אם נקבע בלב דוגמת שופר גדול דלעתיד להיות קיים כך, דדבר זה תלוי בעדות בוחן לבות והוא מסופק בקיטרוגו. כי תקיעות מיושב כנגד מלך יושב בכסא משפט, דדיינים בישיבה, ולכן הוא שלא בתפילה דרחמי. ומצד מדת המשפט הדבר שקול, אם הרהור תשובה זה הוא בחרטה גמורה שלא ישוב לכסלה.

ולכן תוקעין ומריעין כשהן עומדין, דדיינין בישיבה ובעלי דינים בעמידה, אין עמידה אלא תפילה (ברכות ו ב). כי מדת הדין הוא מצד הדיין, אבל הבעל דין מבקש לעורר מדת החסד והרחמים לפנים משורת הדין. ומצד מדת הדין אין לדיין אלא מה שעיניו רואות, והרי עינינו רואות שבעוונותינו עברו כמה ראש השנה ויום הכפורים ולא נושענו, ועדיין לא שמענו קול שופר גדול העוקר יצר הרע מלב לגמרי, רק הכל לפי שעה.

אך באמת איתא בזוהר שלח (קסט ריש ע"א) דקלא מעורר קלא, ולעולם בקול שופר דראש השנה יש התעוררות מקול שופר גדול. והיינו דלעתיד כשיבוטל היצר הרע נאמר (ירמיה נ, כ) בימים ההם וגו' יבוקש עוון ישראל ואיננו וגו', דגם עבירות דלעבר אינם במציאות. והיינו כמו שאמרו בשבת (פט ב) דיהיו חטאיכם כשנים הללו שסדורות ובאות וכו', וכיון שמסודר מהשם יתברך להיות כן הרי אינו חטא כיון שזה רצון השם יתברך. וזהו על ידי תשובה עילאה דרגא דבינה שהוא בסוד יום הכפורים תרעא דחירו כידוע.

וכיון שהדבר תלוי בדעתו של בוחן לבות דתמן לב מבין, כי ידיעת העתיד הוא מצד הבינה שבלב שהוא למעלה מהזמן, שהם ששה ימים ושבת כנודע שבהם החילוק דעבר ועתיד. מה שאין כן למעלה מהזמן העתיד ידוע כעבר. ולכך בוחן לבות יודע העתיד מצד למעלה מהזמן, ומצד זה הוא יום ההוא, דהיינו הנעלם, ולא הזה שהוא עולם הזה שתחת הזמן. ומתעורר תקיעת שופר דיום ההוא, שמצד שהוא למעלה מהזמן הוא שופר גדול במדת הגדולה, דהיינו התפשטות שאין לו הפסק רק הולך וגדל תמיד הולך ואור יותר.

ובאמת השם יתברך לבן של ישראל כמו שדרשו ז"ל על פסוק ולבי ער, רק למראית העין בעולם הזה אין נגלה זה. ועל זה הוא עיקר מצות התפילה שהקשו רבים והרי אין שינוי אצל השם יתברך. רק התפילה הוא הכרת אדם דהכל מהשם יתברך, ולכך פותחין אדני שפתי תפתח שמכיר דגם התפילה מהשם יתברך. והכרה זו הוא דרגא דמלכא משיחא, כידוע מה שאמר דוד המלך ע"ה על עצמו ואני תפילה. כי זה כל עיקר חילוק בין עולם הזה שהוא עלמא דשיקרא, שאין נגלה האמת דהכל מהשם יתברך, ולעתיד יתגלה זה. ובעת תפילה שהאדם מכיר זה הרי מתעורר מידה זו, וממילא יש אחיזה לקול שופר זה עם קול שופר גדול. ואמר השתא ודאי אתי וכו' דנפשט הספק, שכבר יש התעוררות משופרו של משיח בכל שופר דראש השנה בעמידה.

**רסיסי לילה אות לט**

ותשרי באות ל', כי מזלו מאזנים שהוא המתקלא, דמצד המשפט יש בו משקל להכריע לאיזה כף. ואות ל' היא המאזנים, דגגה נקרא מגדל הפורח באויר כדפירש רש"י פרק חלק (סנהדרין קו ב), ורגליה יורדות מות רחמנא ליצלן. ולכך הגג הוא כפורח באויר, והן הם תלת מאה בעיא דבעו וכו' (חגיגה טו סוף ע"ב עיין שם).[[2]](#footnote-2) כי ידוע דשם דרגא דדוד, שהוא יושב באותו מגדל ומכריע הכל לכף זכות, שהוא הגבר הקים עולה של תשובה ומעלה הכל למעלה. ובעולם הזה הוא פורח באויר, כל זמן שלא בלע המוות לנצח אין לו אחיזה חזקה עדיין. והם תלת בעיא בתלת עלמין בריאה יצירה עשיה, דשם הוא ראש לשועלים ונקרא מלך.[[3]](#footnote-3)

ובעיא הוא הטלת הספק, ושאלת הבא על אשת איש מיתתו במה,[[4]](#footnote-4) שהוא ההורדה לרגליה יורדות מוות. כי האויר הוא מקום הספק, דדבר המבורר הוא כאילו יש לו מצב חזק, ומה שהוא ספק נקרא תלוי ברפיון דהיינו באויר. ומצד הנך תלת עלמין הדבר ברפיון, אבל ההתחזקות הוא מצד היחוד הגמור והאחיזה באצילות קדשו יתברך. וזהו שהשיב להם מיתתו בחנק ויש לו חלק לעולם הבא, דבאות י' נברא עולם הבא.

1. ראש השנה טז ע"א-ע"ב: אמר רבי יצחק, למה תוקעין בראש השנה? - למה תוקעין? רחמנא אמר תקעו! - אלא: למה מריעין? - מריעין? - רחמנא אמר זכרון תרועה! אלא: למה תוקעין ומריעין כשהן יושבין, ותוקעין ומריעין כשהן עומדין? כדי לערבב השטן. ואמר רבי יצחק: כל שנה שאין תוקעין לה בתחלתה - מריעין לה בסופה. מאי טעמא - דלא איערבב שטן.

   תוס' ד"ה 'כדי לערבב את השטן': פירש בערוך [כדאיתא] בירושל', בלע המות לנצח וכתיב והיה ביום ההוא יתקע בשופר גדול, כד שמע קל שיפורא זימנא חדא בהיל ולא בהיל, וכד שמע תניין אמר ודאי זהו שיפורא דיתקע בשופר גדול, ומטא זימניה למתבלע, ומתערבב ולית ליה פנאי למעבד קטגוריא. [↑](#footnote-ref-1)
2. סנהדרין קו ע"ב: וא"ר יצחק מאי דכתיב ולרשע אמר אלהים מה לך לספר חוקי, אמר לו הקב"ה לדואג הרשע, מה לך לספר חוקי, כשאתה מגיע לפרשת מרצחים ופרשת מספרי לשון הרע מה אתה דורש בהם? ותשא בריתי עלי פיך, אמר ר' אמי אין תורתו של דואג אלא משפה ולחוץ...

   א"ר יצחק מאי דכתיב איה סופר איה שוקל איה סופר את המגדלים, איה סופר כל אותיות שבתורה, איה שוקל ששוקל כל קלים וחמורים שבתורה, איה סופר את המגדלים שהיה סופר שלש מאות הלכות פסוקות במגדל הפורח באויר. א"ר ארבע מאה בעיי' בעו דואג ואחיתופל במגדל הפורח באויר. אמר רבא רבותא למבעי בעיי... אלא הקב"ה ליבא בעי.

   חגיגה טו ע"ב: אשכחיה שמואל לרב יהודה דתלי בעיברא דדשא וקא בכי. א"ל שיננא מאי קא בכית? א"ל מי זוטרא מאי דכתיב בהו ברבנן איה סופר איה שוקל איה סופר את המגדלים... ואמר רבי אמי תלת מאה בעיי בעו דואג ואחיתופל במגדל הפורח באויר, ותנן ג' מלכים וארבעה הדיוטות אין להם חלק לעולם הבא, אנן מה תהוי עלן? א"ל שיננא, טינא היתה בלבם. [↑](#footnote-ref-2)
3. עץ חיים, שער מז פרק ו: נקודה זו [ספירת מלכות] היתה תחלה זנב לאריות בסוף האצילות, כי חוה זנב לאדם היתה, ואח"כ ירדה ומעטה עצמה בסוד נקודתה והיתה ראש לשועלים, ראש לבריאה ממש, וכן היתה בכל עולם ועולם. [↑](#footnote-ref-3)
4. סנהדרין קז א: דרש רבא מאי דכתיב (תהלים לה, טו) ובצלעי שמחו ונאספו נאספו עלי נכים [ולא ידעתי] קרעו ולא דמו, אמר דוד לפני הקב"ה, רבש"ע גלוי וידוע לפניך שאם היו קורעין בשרי לא היה דמי שותת. ולא עוד אלא בשעה שהם עוסקין בארבע מיתות ב"ד פוסקין ממשנתן ואומרים לי: דוד, הבא על אשת איש מיתתו במה? אמרתי להם: הבא על אשת איש מיתתו בחנק ויש לו חלק לעולם הבא, אבל המלבין פני חבירו ברבים אין לו חלק לעולם הבא. [↑](#footnote-ref-4)